Document ID: 32003R2316

Κανονισμός (ΕΚ) αριθ. 2316/2003 της Επιτροπής
της 29ης Δεκεμβρίου 2003
για την τροποποίηση του κανονισμού (EΚ) αριθ. 98/2003 όσον αφορά το προβλεπόμενο ισοζύγιο εφοδιασμού των Καναρίων Νήσων για παρασκευάσματα από γάλα χωρίς λιπαρές ουσίες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Καναρίων Νήσων και για την κατάργηση του κανονισμού (EΟΚ) αριθ. 1601/92 (Poseican)(1), και ιδίως το άρθρο 3 παράγραφος 6,
Εκτιμώντας τα ακόλουθα:
(1) Ο κανονισμός (ΕΚ) αριθ. 98/2003 της Επιτροπής, της 20ής Ιανουαρίου 2003, για την κατάρτιση των ισοζυγίων προβλέψεων και τον καθορισμό των κοινοτικών ενισχύσεων για τον εφοδιασμό με ορισμένα βασικά προϊόντα για κατανάλωση από τον άνθρωπο, για μεταποίηση και ως γεωργικές εισροές, καθώς και για την προμήθεια ζώντων ζώων και αυγών στις ιδιαίτερα απομακρυσμένες περιφέρειες σύμφωνα με τους κανονισμούς του Συμβουλίου (ΕΚ) αριθ. 1452/2001, (EΚ) αριθ. 1453/2001 και (EΚ) αριθ. 1454/2001(2) καταρτίζει το προβλεπόμενο ισοζύγιο εφοδιασμού και καθορίζει τις κοινοτικές ενισχύσεις για τα προϊόντα που καλύπτονται από τα ειδικά καθεστώτα εφοδιασμού των Αζορών, της Μαδέρας και των Καναρίων Νήσων.
(2) Από την παρούσα κατάσταση εκτέλεσης του ετήσιου προβλεπόμενου ισοζυγίου εφοδιασμού των Καναρίων Νήσων με παρασκευάσματα γάλακτος χωρίς λιπαρές ουσίες διαπιστώνεται ότι οι ποσότητες που καθορίστηκαν για τον εφοδιασμό είναι κατώτερες από τις ανάγκες λόγω μεγαλύτερης ζήτησης από την προβλεπόμενη.
(3) Συνεπώς, πρέπει να προσαρμοστούν οι ποσότητες για το εν λόγω προϊόν ώστε να ανταποκρίνονται στις πραγματικές ανάγκες της σχετικής άκρως απόκεντρης περιφέρειας.
(4) Κρίνεται σκόπιμο να τροποποιηθεί ο κανονισμός (ΕΚ) αριθ. 98/2003, αναλόγως.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της αρμόδιας επιτροπής διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας του παραρτήματος V μέρος 11 του κανονισμού (EΚ) αριθ. 98/2003 τροποποιείται ως εξής:
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Δεκεμβρίου 2003.

Labels: 3
18
17
5